Държавен вестник, бр. 64, 2007 г., стр. 39

Б Р О Й  64
Д Ъ Р Ж А В Е Н   В Е С Т Н И К
С Т Р .  39
Висшият съдебен съвет може да го отстрани от
длъжност до приключването на наказателното
производство.
(3) Искането за временно отстраняване от
длъжност се прави от главния прокурор, а в
случаите по ал. 2—или от не по-малко от една
пета от общия брой на членовете на Висшия
съдебен съвет.
(4) В случаите, когато по отношение на съ-
дия, прокурор или следовател е постановена
мярка за неотклонение задържане под стража,
той се смята за временно отстранен от длъж-
ност от датата на влизане в сила на съдебния
акт, с който се постановява мярката.
Чл. 231. При прекратяване на наказателно-
то производство или при постановяване на оп-
равдателна присъда съдията, прокурорът или
следователят, който е временно отстранен от
длъжност, се възстановява и му се заплаща
трудовото възнаграждение за периода на от-
страняването.
Чл. 232. При образувано дисциплинарно про-
изводство за налагане на наказание дисципли-
нарно освобождаване от длъжност на съдия,
прокурор, следовател, административен ръко-
водител или заместник на административен
ръководител по предложение на дисциплинар-
ния състав Висшият съдебен съвет може да го
отстрани от длъжност за срок до 6 месеца.
Раздел VII
Рангове. Повишаване на място. Старшинство
Чл. 233. (1) Възходящите рангове за съдия,
прокурор и следовател са:
1. съдия в окръжен съд, прокурор в окръжна
прокуратура и следовател в окръжна следстве-
на служба;
2. съдия в апелативен съд и прокурор в апе-
лативна прокуратура;
3. съдия във Върховния касационен съд и във
Върховния административен съд, прокурор във
Върховната касационна прокуратура и във Вър-
ховната административна прокуратура и сле-
довател в Националната следствена служба.
(2) Съдиите в градския съд в град София са
с ранг на съдия в апелативен съд, а съдиите в
районния съд в град София са с ранг на съдия в
окръжен съд.
(3) Прокурорите в градската прокуратура в
град София са с ранг на прокурор в апелативна
прокуратура, а прокурорите в районната проку-
ратура в град София са с ранг на прокурор в
окръжна прокуратура.
Чл. 234. Повишаване на място в по-горен
ранг и възнаграждение на съдия, прокурор и
следовател може да се извърши при доказана
висока квалификация и образцово изпълнение
на служебните задължения, ако е прослужил на
съответната или приравнена длъжност най-
малко три години и ако отговаря на изисквани-
ята на чл. 164.
Чл. 235. Повишаването на място се извърш-
ва съобразно ранговете на съдия, прокурор и
следовател до два по-горни ранга включител-
но, считано от ранга за заеманата длъжност.
Чл. 236. Освободеният от длъжност съдия,
прокурор или следовател, с изключение на ос-
вободения поради влизане в сила на присъда, с
която е наложено наказание лишаване от сво-
бода за умишлено престъпление или е наложе-
но дисциплинарно наказание дисциплинарно
освобождаване от длъжност, при последващо
назначение запазва ранга, който е имал при
освобождаването си.
Чл. 237. Старшинството на съдия, прокурор
и следовател се определя:
1. от ръководната функция или администра-
тивната длъжност, която изпълнява в съответ-
ния съд, прокуратура или следствена служба;
2. при равен ранг—от продължителността на
стажа в съответния орган на съдебната власт, а
за военните—от военното звание;
3. при равни длъжност, ранг и военно зва-
ние—от продължителността на стажа  по
чл. 164, ал. 1—5.
Г л а в а  д е с е т а
МЛАДШИ СЪДИИ, МЛАДШИ ПРОКУРО-
РИ И МЛАДШИ СЛЕДОВАТЕЛИ. СЪДЕБ-
НИ ПОМОЩНИЦИ И ПРОКУРОРСКИ
ПОМОЩНИЦИ
Раздел I
Младши съдии, младши прокурори и
младши следователи
Чл. 238. За младши съдия, младши проку-
рор и младши следовател може да се назначи
лице, което отговаря на изискванията по чл. 162
и е издържало съответния конкурс.
Чл. 239. (1) Младши съдия се назначава в
окръжен съд.
(2) Младши прокурор се назначава в район-
на прокуратура.
(3) Младши следовател се назначава в ок-
ръжна следствена служба.
Чл. 240. (1) Младшият съдия, младшият про-
курор и младшият следовател се назначават за
срок три години.
(2) Срокът по ал. 1 може да се продължи с
още 6 месеца с решение на Висшия съдебен
съвет.
Чл. 241. При встъпването си в длъжност
младшият съдия, младшият прокурор и млад-
шият следовател полагат клетва съответно по
чл. 155 или 156.
Чл. 242. Административният ръководител на
съответния съд, прокуратура или окръжна след-
ствена служба определя със заповед съдия, про-
курор или следовател—наставник на младшия
съдия, младшия прокурор или младшия следо-
вател, който наблюдава и подпомага професи-
оналното му развитие.